ZAPISNIK

2. redna seja čebelarskega društva Ponikva je bila v sredo, dne 03. junija 2020 ob 20.00 uri v društveni pisarni na Ponikvi. Prisotni so bili vsi člani UO.

1. Predsednik ČD Ponikva g. Slavko Špur je prisotne pozdravil in ugotovil sklepčnost. Predlagal je, da se doda nova točka 8, ki bi se nanašala na povečanje blagajniškega maksimuma, s tem pa se spremenijo dosedanje točke. Nova točka in nov predlagani dnevni red sta bila soglasno sprejeta.

2. Zapisnik 1. korespondenčne redne seje je bil pregledan in soglasno sprejet.

Sklep št. 1 (donacija za maske) in sklep št. 2 (da se je na hrbtni strani praporja poleg cveta sivke, ajde in akacije doda cveta lipe) sta bila realizirana.

3. Pregled aktivnosti od OZ ČD Ponikva:

* Občni zbor ČD Ponikva je bil 25.01.2020,
* 07.03.2020 se je predsednik društva udeležil OZ ČZS, kjer sta bila v UO ČZS potrjena dva člana celjske regije, g. Lešnjak in g. Gorenšek,
* 12.03.2020 je bila razglašena epidemija koronavirusa,
* 23.05.2020 je bilo opravljeno prvo točenje medu iz učnega čebelnjaka,
* 02.06.2020 so štirje člani UO ČD Ponikva obiskali izdelovalca praporja.

4. Pregled izpolnjevanja programa plana za leto 2020 je bil zaradi obvladovanja koronavirusa okrnjen in so vsled tega odpadle naslednje aktivnosti:

* 16.03.2020 odpadlo predavanje »Prepoznavanje medovitih rastlin«,
* 18.04.2020 odpadla prireditev »Šentjurjevo«,
* 24.04.2020 odpadel »Dan odprtih vrat«,
* 23.05.2020 odpadlo praznovanje Svetovnega dne čebel,

5. Društveni prapor:

Predsednik društva je povedal, da je bil pri izdelovalcu praporja opravljen ogled izgleda praporja in definirane podrobnosti dokončnega izgleda praporja, ter določen rok dobave, ki je predvidoma 15.10.2020.

Predstavil je finančni priliv, ki zajema:

* Iz podarjenih koledarjev skupaj s kozarčkom društvenega medu,
* Žebljičkov, poslani so bili dopisi članom društva, društvom, firmam, podjetnikom,…
* Iz priliva tekočih računov,
* Dotacije Občine Šentjur, ki je prevzela pokroviteljstvo.

Predlog osnutka izgleda praporja je bil podan v pregled in na njega člani UO ČD Ponikva niso imeli pripomb.

6. Delavnica o načinih zatiranja varoje in druženje čebelarjev bo letos potekala predvidoma v soboto 25.07.2020 pri našem članu ČD Ponikva g. Jožefu Kadenšku iz Slovenske Bistrice. O potrditvi termina in aktivnostih se z g. Kadenškom v vezi izvedbe delavnice dogovori tajnik ČD Ponikva g. Jože Šibal.

Sprejme se naslednji

**Sklep št. 3:**

**Delavnica o načinih zatiranja varoje in druženje čebelarjev se izvede v soboto, dne 25.07.2020 pri g. Jožefu Kadenšku v Slovenski Bistrici.**

7. Čebelarska ekskurzija

Po krajši razpravi, so se člani UO ČD Ponikva strinjali, da se letos izvede strokovna ekskurzija v Belo krajino predvidoma v soboto 12.09.2020.

Sprejme se naslednji

**Sklep št. 4:**

**Čebelarska strokovna ekskurzija se izvede 12.09.2020 v Belo krajino.**

8. Aktualno:

* Člani so se seznanili z dopisom predsednika ČZS,
* Spremenil se je pravilnik o hudi gnilobi,
* Aktualen je razpis za izvedbo učnega načrta v ČZS,
* Delovati je pričelo elektronsko izdajanje zaprosil in potrdil za premik čebel,
* Pojavljajo se težave pri premeščanju čebel na pašo, neurejenost pašnega reda,
* Pričelo se bo s fotografiranjem čebelnjakov naših čebelarjev in zbiranjem podatkov o čebelarjih,
* Priprave na 100-letnico:
* Predsednik je predlagal, da se 100-letnica ČD Ponikva izvede v začetku septembra 2021, dan pred športnim dnevom,
* Prireditev bi potekala pred OŠBKP v pokritem šotoru,

9. Povečanje blagajniškega maksimuma

Člani UO so se seznanili tekom seje s predvidenimi ocenami stroškov ob pripravah in sami izvedbi 100-letnice našega društva. Po krajši debati so člani UO ČD Ponikva sprejeli naslednji:

**Sklep št. 5:**

**Zaradi priprave na praznovanje 100-letnice in s tem povezanimi stroški se povečuje blagajniški maksimum iz sedanjih 2000 € na 3000 €.**

10. Razno

Pod razno je g. Jože Žogan podal predlog za nabavo matic, ki bi se stimulirala s strani ČD Ponikva.

Predsednik mu je odgovoril, da v finančnem planu ni predvidenih sredstev.

Seja je bila zaključena 21.45.

Zapisal:

Jože Šibal